CELEX: 52018PC0500
Language: el
Date: 2018-07-05
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΕ) 2017/1970 σχετικά με τον καθορισμό, για το 2018, των αλιευτικών δυνατοτήτων για ορισμένα αποθέματα ιχθύων και ομάδες αποθεμάτων ιχθύων στη Βαλτική Θάλασσα

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 5.7.2018
            COM(2018) 500 final
            2018/0264(NLE)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            για την τροποποίηση του κανονισμού (ΕΕ) 2017/1970 σχετικά με τον καθορισμό, για το 2018, των αλιευτικών δυνατοτήτων για ορισμένα αποθέματα ιχθύων και ομάδες αποθεμάτων ιχθύων στη Βαλτική Θάλασσα 
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               Το Συμβούλιο, με τον κανονισμό (ΕΕ) 2017/1970 του Συμβουλίου, καθόρισε, για το 2018, τις αλιευτικές δυνατότητες για τη ρέγγα του Βοθνικού Κόλπου (υποδιαιρέσεις 30-31) με βάση και σύμφωνα με το πολυετές σχέδιο διαχείρισης της Βαλτικής Θάλασσας [κανονισμός (ΕΕ) 2016/1139]. Η ενωσιακή ποσόστωση καθορίστηκε σε 84 599 τόνους, πράγμα που αντιστοιχεί στη θνησιμότητα λόγω αλιείας στην τιμή του σημείου της μέγιστης βιώσιμης απόδοσης (ΜΒΑ), ήτοι 0,15 για το αντίστοιχο μέρος του αποθέματος για το οποίο διατίθεται πλήρης αναλυτική εκτίμηση την οποία υπέβαλε το ICES. 
            
            
               Το 2018 άρχισε να ισχύει η τροποποίηση του κανονισμού (ΕΕ) 2016/1139 όσον αφορά τις τιμές ΜΒΑ για το απόθεμα ρέγγας του Βοθνικού Κόλπου σύμφωνα με την τελευταία γνωμοδότηση του Διεθνούς Συμβουλίου για την Εξερεύνηση των Θαλασσών (ICES). Η τροποποίηση αυξάνει τις αριθμητικές τιμές του εύρους τιμών θνησιμότητας λόγω αλιείας της ΜΒΑ, από 0,11-0,15 σε 0,15-0,21, και παρέχει τη νομική βάση για την τροποποίηση των σχετικών αλιευτικών δυνατοτήτων που καθορίζονται στον κανονισμό (ΕΕ) 2017/1970 του Συμβουλίου.
            
            
               Η παρούσα πρόταση καθορίζει την ενωσιακή ποσόστωση για τη ρέγγα του Βοθνικού Κόλπου σε επίπεδο 95 566 τόνων, το οποίο αντιστοιχεί στη θνησιμότητα λόγω αλιείας στην τιμή του σημείου της ΜΒΑ, ήτοι 0,21.
            
            
               2.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               Το ζήτημα τέθηκε στα ενδιαφερόμενα κράτη μέλη και συζητήθηκε από αυτά κατά τη διάρκεια της συνόδου του Συμβουλίου Γεωργίας και Αλιείας της 9ης και 10ης Οκτωβρίου 2017. Η Επιτροπή συμφώνησε να εξετάσει το ενδεχόμενο να υποβάλει επειγόντως κατάλληλη πρόταση για την προσαρμογή του εύρους τιμών για τη ρέγγα στον Βοθνικό Κόλπο που περιλαμβάνεται στο πολυετές σχέδιο για τη Βαλτική Θάλασσα, με σκοπό να τροποποιηθούν αναλόγως οι αντίστοιχες αλιευτικές δυνατότητες στη Βαλτική Θάλασσα για το 2018.
            
            
               Το Γνωμοδοτικό Συμβούλιο για τη Βαλτική Θάλασσα γνωστοποίησε τη θέση του στην Επιτροπή στις 15 Ιανουαρίου 2018, επισημαίνοντας ότι θα επιδοκίμαζε την ταχεία τροποποίηση των αλιευτικών δυνατοτήτων στη Βαλτική η οποία να αποτυπώνει την πλέον πρόσφατη επιστημονική γνωμοδότηση μετά την έκδοση του τροποποιημένου πολυετούς σχεδίου διαχείρισης για τη Βαλτική. Επιπλέον, ανέφερε ότι έγκαιρες μεταβολές των αλιευτικών δυνατοτήτων στη Βαλτική όσον αφορά το απόθεμα ρέγγας του Βοθνικού Κόλπου θα επέτρεπαν στις εθνικές διοικήσεις να κατανείμουν τις ποσοστώσεις στους αλιείς τους χωρίς απώλειες ή διακοπές πριν από την έναρξη της περιόδου αλιείας με δίχτυα-ενέδρες τον Μάιο.
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ
            
            
               Η προτεινόμενη τροποποίηση αφορά την τροποποίηση του κανονισμού (ΕE) αριθ. 2017/1970 του Συμβουλίου, με τον ακόλουθο τρόπο:
            
            
               Τα αριθμητικά στοιχεία του πίνακα σχετικά με τη ρέγγα στις υποδιαιρέσεις 30-31 (HER/30/31.) όπως καθορίζονται στο παράρτημα του κανονισμού (ΕΕ) 2017/1970 θα πρέπει να αυξηθούν ώστε να αποτυπώνουν τις μεταβολές της θνησιμότητας λόγω αλιείας που προβλέπονται στον κανονισμό (ΕΕ) 2016/1139, όπως τροποποιήθηκε τελευταία με τον κανονισμό (ΕΕ) 2018/YYYY.
            
            
            
            
               2018/0264 (NLE)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               για την τροποποίηση του κανονισμού (ΕΕ) 2017/1970 σχετικά με τον καθορισμό, για το 2018, των αλιευτικών δυνατοτήτων για ορισμένα αποθέματα ιχθύων και ομάδες αποθεμάτων ιχθύων στη Βαλτική Θάλασσα 
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
            
         
         
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Ο κανονισμός (ΕΕ) 2017/1970 του Συμβουλίου
                  1
                καθορίζει, μεταξύ άλλων, τις αλιευτικές δυνατότητες για τη ρέγγα στις υποδιαιρέσεις ICES 30-31 («απόθεμα ρέγγας του Βοθνικού Κόλπου») σύμφωνα με τις διατάξεις του κανονισμού (ΕΕ) 2016/1139 του Ευρωπαϊκού Κοινοβουλίου και του Συμβουλίου
                  2
               .
            
            
               (2)Ο κανονισμός (ΕΕ) 2016/1139 τροποποιήθηκε με τον κανονισμό (ΕΕ) YYYY/XXXX, της …, όσον αφορά το απόθεμα ρέγγας του Βοθνικού Κόλπου, λαμβανομένων υπόψη των τελευταίων επιστημονικών στοιχείων που υπέβαλε το ICES
                  3
               .
            
            
               (3)Μετά την τροποποίηση αυτή του κανονισμού (ΕΕ) 2016/1139, θα πρέπει να αυξηθούν οι αλιευτικές δυνατότητες για το απόθεμα ρέγγας του Βοθνικού Κόλπου. 
            
            
               (4)Ο κανονισμός (ΕΕ) 2017/1970 θα πρέπει επομένως να τροποποιηθεί αναλόγως.
            
            
               (5)Η κύρια περίοδος αλιείας της ρέγγας με χρήση διχτυών-ενεδρών αρχίζει τον Μάιο. Προκειμένου τα κράτη μέλη να κατανείμουν τις αλιευτικές δυνατότητες σε εθνικό επίπεδο σε εύθετο χρόνο πριν από την έναρξη της εν λόγω περιόδου, ο παρών κανονισμός θα πρέπει να αρχίσει να ισχύει την επομένη της δημοσίευσής του,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
            
            
               Άρθρο 1
            
            
               Στο παράρτημα του κανονισμού (ΕΕ) 2017/1970, η καταχώριση που αφορά τη ρέγγα στις υποδιαιρέσεις ICES 30-31 αντικαθίσταται από το ακόλουθο κείμενο: 
            
            
                     
                        «Είδος:
                     
                  
                  
                     
                        Ρέγγα
                     
                  
                  
                     
                  
                  
                     
                        Ζώνη:
                     
                  
                  
                     
                        Υποδιαιρέσεις 30-31
                     
                  
                  
                     
                  
                  
                     
                  
               
                     
                  
                  
                     
                        Clupea harengus
                     
                  
                  
                     
                  
                  
                     
                        (HER/30/31.)
                     
                  
               
                     
                        Φινλανδία
                     
                  
                  
                     
                        78 351
                     
                  
                  
                     
                  
                  
                     
                  
               
                     
                        Σουηδία
                     
                  
                  
                     
                        17 215
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Ένωση
                     
                  
                  
                     
                        95 566
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        95 566
                     
                  
                  
                     
                  
                  
                     
                        Αναλυτικό TAC» 
                     
                  
               
                     
                  
               
               Άρθρο 2
            
            
               Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     [Ο Πρόεδρος][Η Πρόεδρος]
               
            
         
         
            
                  
                     (1)
                  
                        Κανονισμός (ΕΕ) 2017/1970 του Συμβουλίου, της 27ης Οκτωβρίου 2017, σχετικά με τον καθορισμό, για το 2018, των αλιευτικών δυνατοτήτων για ορισμένα αποθέματα ιχθύων και ομάδες αποθεμάτων ιχθύων στη Βαλτική Θάλασσα και για την τροποποίηση του κανονισμού (ΕΕ) 2017/127 (ΕΕ L 281 της 31.10.2017, σ. 1).
               
               
                  
                     (2)
                  
                        Κανονισμός (ΕΕ) 2016/1139 του Ευρωπαϊκού Κοινοβουλίου και του Συμβουλίου, της 6ης Ιουλίου 2016, για τη θέσπιση πολυετούς σχεδίου για τα αποθέματα γάδου, ρέγγας και παπαλίνας της Βαλτικής θάλασσας και για τις αλιευτικές δραστηριότητες εκμετάλλευσης των εν λόγω αποθεμάτων, για την τροποποίηση του κανονισμού (ΕΚ) αριθ. 2187/2005 του Συμβουλίου και για την κατάργηση του κανονισμού (ΕΚ) αριθ. 1098/2007 του Συμβουλίου (ΕΕ L 191 της 15.7.2016, σ. 1).
               
               
                  
                     (3)
                  
                        Κανονισμός (EE) 2018/xxxx του Ευρωπαϊκού Κοινοβουλίου και του Συμβουλίου, της xx xxx 2018, για την τροποποίηση του κανονισμού (ΕΕ) 2016/1139 όσον αφορά το εύρος τιμών θνησιμότητας λόγω αλιείας και τα επίπεδα διαφύλαξης για ορισμένα αποθέματα ρέγγας στη Βαλτική Θάλασσα (ΕΕ…).